8. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 8. 900 της 12 / 20 Μαρτ. 1946 Περί καταβολής ηυξημένου ημερομισθίου εις εργαζομένους κατά τας μη εργασίμους ημέρας. Έχοντες υπ’ όψει τας διατάξεις του Νόμου 28/ 1944, ως αυθεντικώς ηρμηνεύθη δια του Α.Ν. 866/46, μετά σύμφωνον γνώμην του Κυβερνητικού Οικονομικού Συμβουλίου, αποφασίζομεν: 1.Όπως εις το εν γένει προσωπικόν πασών εν γένει των εν τη Χώρα επιχειρήσεων και εργασιών, περιλαμβανομένων και των Ξενοδοχείων Ύπνου, όπερ, λόγω της φύσεως της εργασίας του, απασχολείται κατά τας Κυριακάς και τας εκ του Νόμου καθιερωμένας ως μη εργασίμους εορτάς του έτους, καταβάλληται δια τας ημέρας ταύτας το κεκανονισμένον εκάστοτε ημερομίσθιον, ηυξημένον κατά εβδομήκοντα πέντε τοις εκατόν (75%). Αι διατάξεις της παρούσης δεν αφορούν τους επί ποσοστοίς, αμειβομένους σερβιτόρους εστιατορίων, καφφενείων, ζαχαροπλαστείων και συναφών καταστημάτων. Η παρούσα, ης η ισχύς άρχεται από της υπογραφής της, εκτείνεται καθ’ άπασαν την Χώραν και περιλαμβάνει και τους μισθωτούς τους υπό των συμμαχικών αρχών απασχολουμένους εις ξενοδοχεία ύπνου και λοιπάς εργασίας αυτών, δημοσιευθήτω δια της Εφημερίδος της Κυβερνήσεως. Η παρούσα ως και αι εν συνεχεία 18310/46 και 25825/51 εφαρμόζονται και εις το προσωπικόν των εστιατορίων, αναψυκτηρίων, κέντρων διασκεδάσεως και κινηματογράφων, δυνάμει της υπ’ αριθ. 58399/1951 αποφ. Υπ. Οικον. και Εργ. (τόμ. 15Α σελ. 227). 